《病不能从沈德远少卿草堂醵饮》
宋代·袁说友

溪南十里山，有客今渊明。
归来厌城市，着脚鸥鹭汀。
客来笑谈剧，日暮车马行。
我昔曾见之，浩气犹凭陵。
尊酒浸成列，翰墨时相迎。
惭渠前日约，念此故旧情。
冲风走篮舆，剥啄山头扃。
人生等游戏，底问割与烹。
但令宾主欢，莫识众我醒。
毋以患难移，政须公主盟。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。